text: মোহাম্মদ পারভেজ চৌধুরী একজন বাংলাদেশি চলচ্চিত্র অভিনেতা যিনি ঢালিউডের চলচ্চিত্রে গাঙ্গুয়া নামে পরিচিত এবং খলচরিত্রে অভিনয়ের জন্য সমাদৃত। তিনি ঢাকাই চলচ্চিত্রের অন্তত ৮০০ চলচ্চিত্রে অভিনয় করেছেন।
  
  জীবনী
  গাঙ্গুয়া জয়পুরহাটে জন্মগ্রহণ করেন। তিনি শুরুর দিকে মঞ্চে অভিনয় করেন। পরে অভিনেতা জসিমের মাধ্যমে ১৯৭৮ সালে চলচ্চিত্র জগতে প্রবেশ করেন। চলচ্চিত্রে প্রবেশের পর জসিমের দেওয়া গাঙ্গুয়া নামে পরিচিতি পান। প্রাথমিকভাবে চলচ্চিত্রের অ্যাকশন দৃশ্যের পরিচালনা করেন। অভিনয়ের শুরুর দিকে বেশ ছোট চরিত্রে অভিনয় করার পর ১৯৯২ সালে মুক্তিপ্রাপ্ত দেওয়ান নজরুল পরিচালিত ‘মাস্তান রাজা’ চলচ্চিত্রে প্রথমবারেরমত গুরুত্বপূর্ণ চরিত্রে অভিনয় করেন। গাঙ্গুয়া ৮০০-এর বেশি চলচ্চিত্রে অভিনয় করেছেন। তার অভিনীত সর্বশেষ চলচ্চিত্র পাগলামী ২০১৯ সালে মুক্তি পায়।
  
  ব্যক্তিগত জীবন 
  তিনি তাঁর আট ভাই চার বোনের মধ্যে সবার ছোট। ব্যক্তিগত জীবনে তিনি একজন ধার্মিক মানুষ। স্ত্রী ও এক কন্যা নিয়ে তাঁর পরিবার। তাঁর স্ত্রী একজন রূপবিশারদ। কন্যা ফারজানা পপি, একটি কোরিয়ান স্কুলের শিক্ষক। তিনি বর্তমানে মিরপুরের পল্লবীতে বসবাস করছেন।
  
  তথ্যসূত্র
  
  বহিঃসংযোগ
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:জয়পুরহাট জেলার ব্যক্তি
title: পারভেজ গাঙ্গুয়া